stanford-oval/wikipedia huggingface dataset:
שש דרגות של הפרדה
לקריאה נוספת

אלברט-לסלו ברבאשי, קישורים - המדע החדש של רשתות, בתרגום דרורה בלישה, הוצאת פרוזה, ידיעות אחרונות - ספרי חמד, 2004.
הערות שוליים

↑  Four Degrees of Separation
↑  Three and a half degrees of separation
↑  Six Degrees of Separation, Twitter Style
↑  אסף שפירא, הרחבות לפרק 2: באמת עולם קטן? האמת על עולם הרשת, באתר NETfrix, ‏2020-02-09
Remixed & Revisited

Remixed & Revisited הוא אלבום הרמיקס השני של הזמרת-יוצרת האמריקאית מדונה (הוא נחשב גם לאלבום אוסף ומיני-אלבום). האלבום יצא לאור ב-24 בנובמבר 2003, על ידי חברות התקליטים האחים וורנר ומאבריק רקורדס.
אלבום הרמיקס הגיע אל המקום ה-115 במצעד הבילבורד 200.
רקע

האלבום מכיל חמישה רמיקסים מתוך אלבומה American Life, ההופעה החיה שלה ושל הזמרות בריטני ספירס, כריסטינה אגילרה ומיסי אליוט מתוך טקס פרסי הווידאו קליפים של MTV לשנת 2003 (ההופעה אשר הסתיימה בנשיקה הידועה של ספירס ואגילרה עם מדונה), ושיר חדש שלמעשה הוקלט בעבר, אך לעולם לא ראה אור; "Your Honesty".
הרמיקס האחרון באלבום הוא למעשה מיזוג בין שני שירים; השיר "Hollywood" מתוך American Life, והשיר "Into the Groove" מתוך המהדורה המחודשת של אלבומה השני Like a Virgin, שיצא לאור בשנת 1984.
ביקורת

האלבום קיבל ביקורות מעורבות מהמבקרים וזכה להצלחה פחותה מזו של אלבום הרמיקסים הקודם של מדונה, You Can Dance. עם יציאתו הגיע האלבום למקום ה-115 בלבד בארצות הברית, ולרוב מצעדי העולם כלל לא הצליח להיכנס.
האלבום היה האלבום האחרון שהזמרת הוציאה תחת חברת התקליטים מבריק רקורדס.
רשימת רצועות

| Remixed & Revisited> מס' | Remixed & Revisited> שם | Remixed & Revisited> כותב(ים) | Remixed & Revisited> משך | Remixed & Revisited>  | Remixed & Revisited>  | Remixed & Revisited>  | Remixed & Revisited>  | Remixed & Revisited>  | Remixed & Revisited>  |
| --- | --- | --- | --- | --- | --- | --- | --- | --- | --- |
| 1. | Nothing Fails (מיקס מאת נווינס)   | מדונה, גאי סיגסוורת', ג'ם גריפיתס | 3:50 |  |  |  |  |  |  |
| 2. | Love Profusion (מיקס מאת הדקלינר רוק)   | מירווה אחמדזאי | 3:16 |  |  |  |  |  |  |
| 3. | Nobody Knows Me (מיקס מאת מונט סימס אולד סקול)   | מדונה, אחמדזאי | 4:44 |  |  |  |  |  |  |
| 4. | American Life (מיקס מאת הדקלינר רוק)   | מדונה, אחמדזאי | 4:01 |  |  |  |  |  |  |
| 5. | Like a Virgin" \ "Hollywood (ההופעה ב-VMA משנת 2003) (בהשתתפות בריטני ספירס, כריסטינה אגילרה ומיסי אליוט)   | בילי סטיינברג, טום קלי \ מדונה, אחמדזאי | 5:34 |  |  |  |  |  |  |
| 6. | Into the Hollywood Groove (מיקס מאת הפסנג'רז) (בהשתתפות מיסי אליוט)   | מדונה, אחמדזאי, סטיבן בריי | 3:42 |  |  |  |  |  |  |
| 7. | Your Honesty (שיר שלא פורסם בעבר)   | מדונה, דאלאס אוסטין | 4:07 |  |  |  |  |  |  |
| משך כולל: | משך כולל: | משך כולל: | 29:27 |  |  |  |  |  |  |
מיקומי שיא

|   ‏‏‏  מצעדים ודירוגים (2003)> מדינה |   ‏‏‏  מצעדים ודירוגים (2003)> מצעד |   ‏‏‏  מצעדים ודירוגים (2003)> מיקום שיא |
| --- | --- | --- |
|  איטליה | מצעד האלבומים האיטלקי | 2 |
|  ארצות הברית | בילבורד 200 | 115 |
|  דנמרק | היטליסטן | 3 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 37 |
|  יפן | אוריקון | 33 |
|  פינלנד | המצעדים הפיניים הרשמיים | 12 |
|  פלנדריה | אולטראטופ 50 | 61 |
|  שווייץ | המצעד השווייצרי | 80 |
בית הספר לממשל באוניברסיטת הרווארד

| --- | --- |


 חינוך פרטי
 על שם:  ג'ון פיצג'רלד קנדי 
 תקופת הפעילות:  1936–הווה (כ־88 שנים) 
 מייסדים:  ריצ'רד נוישטט 
 מיקום
 מדינה:  ארצות הברית ארצות הברית
 קואורדינטות:  42°22′17″N 71°07′19″W﻿ / ﻿42.371388888889°N 71.121944444444°W﻿ / 42.371388888889; -71.121944444444
 www.hks.harvard.edu
  (למפת בוסטון מוגדלת) בית הספר לממשל באוניברסיטת הרווארד(למפת בוסטון רגילה) בית הספר לממשל באוניברסיטת הרווארד
 
בית הספר לממשל באוניברסיטת הרווארד על שם ג'ון פיצג'רלד קנדי (באנגלית: Harvard Kennedy School, או בקיצור HKS), הוא בית הספר למדיניות ציבורית וממשל של אוניברסיטת הרווארד בקיימברידג', מסצ'וסטס, ארצות הברית. בית הספר מציע תוכניות לתואר שני במדיניות ציבורית, מינהל ציבורי ופיתוח בינלאומי. זאת בנוסף על ארבע תוכניות ללימודי דוקטורט. בבית הספר מתקיימים גם מחקרים בנושאים הקשורים לפוליטיקה, ממשל, יחסים בינלאומיים וכלכלה. בשנת 2021 ל-HKS היה הקדש בשווי 1.7 מיליארד דולר.
הקמפוס הראשי של בית הספר ממוקם ברחוב ג'ון פ. קנדי בקיימברידג'. הבניינים הראשיים משקיפים על נהר צ'ארלס וצמודים לפארק הזיכרון הציבורי לזכרו של ג'ון פ. קנדי על שפת הנהר.
בוגרי בית הספר לממשל כוללים 18 ראשי מדינות – מספר שיא מבין המוסדות לתארים מתקדמים בעולם. הבוגרים כוללים גם שרים, מנהיגים צבאיים, ראשי בנקים מרכזיים ומחוקקים. בית הספר נחשב לאחד מן הטובים בעולם מסוגו.
היסטוריה

בית הספר קנדי נוסד כ-Harvard Graduate School of Public Administration בשנת 1936 באמצעות תרומה של כ-2 מיליון דולר (43 מיליון דולר נכון לשנת 2023) מלוציוס ליטואר. הסגל הראשוני נבנה מחברי סגל ממחלקות הממשל והכלכלה הקיימות בהרווארד, והלימודים עצמם החלו ב-1937.
ב-1966, כשלוש שנים לאחר רצח הנשיא קנדי (שהיה בעצמו בוגר האוניברסיטה), שונה שם בית הספר לכבודו. בית הספר עבר למיקומו הנוכחי ב-1978.
בסוף 2007 הוחלט על מיתוג בית הספר מחדש כבית הספר הרווארד קנדי. זאת על מנת לחזק את הקשר בין בית הספר הידוע לאוניברסיטה, ולמנוע בלבול עם מוסדות אחרים על שם קנדי ובהם מרכז קנדי והספרייה והמוזיאון הנשיאותיים על שם ג'ון קנדי. המיתוג מחדש קיבל את תמיכת הסנאטור טד קנדי וקרוליין קנדי.
בשנת 2012 בית הספר הרווארד קנדי הכריז על קמפיין גיוס כספים בסך 500 מיליון דולר, מתוכם 120 מיליון דולר אמורים לשמש להרחבה משמעותית של הקמפוס. הרחבה זו כוללת הוספת שטח של כ-84,000 מטרים מרובעים הכוללים שש כיתות חדשות, מטבח חדש ומתקן אוכל, משרדים וחללי מפגש ולימוד, טרקלין סטודנטים, וחצר מרכזית. הפרויקט הושלם בסוף 2017 והקמפוס החדש נפתח בדצמבר 2017
משנת 2015 דאגלס אלמנדורף מכהן כדיקן בית הספר.
אקדמיה

בית הספר הרווארד קנדי מציע ארבע תוכניות לתואר שני:
התכנית לתואר שני במדיניות ציבורית (MPP) מתמקדת בניתוח מדיניות, כלכלה, ניהול, אתיקה, סטטיסטיקה ומשא ומתן במגזר הציבורי.
שלוש תוכניות נפרדות לתואר שני במינהל ציבורי (MPA):
תוכנית אמצע קריירה (MC/MPA) – בת שנה אחת המיועדת לאנשי מקצוע שיותר משבע שנים עברו מסיום לימודיהם במכללה.
תוכנית MPA בת שנתיים המיועדת לאנשי מקצוע בעלי תואר שני חדש נוסף מחוץ לבית הספר.
מסלול פיתוח בינלאומי בן שנתיים (MPA/ID) המתמקד בלימודי פיתוח עם דגש חזק על כלכלה וניתוח כמותי.
בנוסף לתוכניות המאסטר, בית הספר של הרווארד קנדי מנהל שלוש תוכניות דוקטורט.שלושת המסלולים הם:
מדיניות ציבורית
מדיניות חברתית בשיתוף עם מחלקות הממשל והסוציולוגיה של הרווארד
מדיניות בריאות בשיתוף עם בית הספר לבריאות הציבור של הרווארד
דירוג

בית הספר הרווארד קנדי מדורג בקביעות בתור הטוב ביותר, או בין הטובים ביותר, מבין בתי הספר לתארים מתקדמים למדיניות ציבורית בעולם. "U.S. News & World Report" מדרג אותו כבית הספר הטוב ביותר לתארים מתקדמים למדיניות חברתית, הטוב ביותר למדיניות בריאות והשני הטוב ביותר לניתוח מדיניות ציבורית. בדירוג מ-2015, בית הספר מדורג ראשון בתת-הקטגוריה של מדיניות בריאות והשני בקטגוריה של ניתוח מדיניות ציבורית ומדיניות חברתית.
מחלוקות

בספטמבר 2017 פורסם כי בית הספר הציע מלגה לצ'לסי מאנינג, מה שעורר מחלוקת רבה. בסופו של דבר מאנינג ויתרה על ההצעה, לאחר שמנהל ה-CIA מייק פומפאו ביקר את ההחלטה באופן פומבי.
דו"ח משנת 2021 של קבוצת הסטודנטים Fossil Fuel Divest Harvard מצא כי רבות מיוזמות האקלים של המרכזים בבית הספר מומנו בחלקן על ידי חברות דלק מאובנים, וכי חלק מהמרכזים ניסו להסתיר עובדה זו.
מרכז קאר למדיניות זכויות אדם בבית הספר ב-2022 הזמין את קנת רוט, לשעבר מנכ"ל Human Rights Watch להצטרף כעמית בכיר. בית הספר קנדי ביטל בסופו של דבר את ההזמנה לאור הביקורת הרבה של הארגון על מדיניותה של ישראל בסכסוך הישראלי-פלסטיני. לאחר גינוי של סטודנטים וחברי סגל, האיגוד האמריקאי לחירויות אזרחיות ואחרים, דיקן בית הספר הפך את ההחלטה הזו.
בעקבות טבח שבעה באוקטובר וגל של אנטישמיות ואנטי-ישראליות על ידי ארגוני סטודנטים שונים ומה שנתפס כחוסר תגובה הולמת על ידי האוניברסיטה הודיעו בתיה ועידן עופר, שהיו חברים בוועד המנהל של בית הספר, כי הם מפסיקים את תרומותיהם ומתפטרים מהוועד.
ביאורים

↑  The full name of the upon the change was the John Fitzgerald Kennedy School of Government.
 It was subsequently usually referred to as the John F. Kennedy School of Government or, in shorter form, as the Kennedy School of Government.
אבישי כהן (חצוצרן)

ערך זה עוסק בנגן החצוצרה אבישי כהן. אם התכוונתם לנגן הבס, ראו .
| --- | --- |

 לידה:  23 במאי 1978 (בן 46) תל אביב-יפו, ישראל 
 מוקד פעילות:  ישראל 
 מקום לימודים:  מכללת ברקלי למוזיקה 
 סוגה:  ג'אז 
 כלי נגינה:  חצוצרה 
 חברת תקליטים:  ECM, Anzic Records 
 avishaicohenmusic.com
 
אבישי כהן
אבישי כהן (נולד ב-23 במאי 1978) הוא מוזיקאי ג'אז, חצוצרן ומלחין ישראלי. בעל קריירה בינלאומית.
ביוגרפיה

כהן גדל בתל אביב. הוא נחשף למוזיקה בבית בזכות הוריו, ובעקבות אחיו הבוגרים, יובל וענת, שלמדו לנגן בכלי נשיפה, החל לנגן בחצוצרה בגיל צעיר ולמד בקונסרבטוריון למוזיקה ביפו. כבר בגיל 10 ניגן בביג בנד של בית הספר רימון, ובגיל 12 היה בין חברי המחזור הראשון של המגמה ללימודי ג'אז בבית הספר לאמנויות תל אביב (יחד עם הסקסופוניסט אלי דג'יברי). הוא זכה להופיע עם התזמורת הפילהרמונית הישראלית הצעירה והשתתף בפרויקטים רבים אחרים, כמו בסרטה של נירית ירון "ילדה גדולה", שיצא בשנת 1987 (כילד שעומד על גג ומנגן בחצוצרה), בהקלטות אולפן ובתוכניות טלוויזיה (למשל, "לילה גוב"). בתיכון למד כהן בתלמה ילין וניגן בהרכב ביג בנד. עם סיום התיכון קיבל מלגת לימודים למכללת ברקלי למוזיקה בבוסטון ועבר  להתגורר שם. בשנת 1996, כשהוא בן 17, השתתף בהקלטות אלבומו של שלום חנוך, "ערב ערב"
, ומאז התארח בכל אלבומיו של חנוך (למעט "אור ישראלי").
בשנת 1997 זכה במקום שלישי בתחרות הג'אז לחצוצרנים על שם ת'לוניוס מונק ועבר לניו יורק. לדבריו, "חלמתי על ניו יורק מהרגע שהגעתי לבוסטון. לא עניין אותי ללמוד, רציתי לכבוש את העולם. לצאת עד 08:00, להסתובב, לעלות על הבמה בגֶ'אמים - החיים האלה התאימו לי". הוא ריכז את פעילותו, כמו ישראלים רבים, במועדון "Smalls" וגיבש יחד עם נגן הקונטרבס עומר אביטל הרכב ששילב פאנק (Funk), סווינג, מוזיקה לטינית, מוזיקה מאפריקה ומוזיקה מהמזרח התיכון, בעיקר בקטעים מקוריים פרי עטם של כהן ואביטל. ההרכב אירח נגנים וזמרים שונים במועדון וזכה להצלחה רבה ולביקורות חיוביות.
בשנת 1999 השתתף בהקלטות אלבומו של אסף אמדורסקי, "מנועים שקטים", ובאלבומו של אלון אולארצ'יק, "אולארצ'יק ג'אז", שהוקלט בהופעה חיה במועדון "הקמלוט" בתל אביב.
בשנת 2002, פגישה מקרית בברצלונה עם יונתן אבישי, חבר ילדות, הובילה להקמת ההרכב Third World Love יחד עם עומר אביטל (קונטרבס) ודניאל פרידמן (תופים). באותה שנה הקליטו חברי הרביעייה את אלבום הבכורה שלהם "Third World Love Songs" בחברת התקליטים "Fresh Sound Records". הרביעייה, שהייתה פעילה כעשור, הקליטה סך הכל חמישה אלבומים והופיעה ברחבי העולם..
אלבומו הראשון כמוביל הרכב, "The Trumpet Player", יצא ב-2003, אף הוא בחברת התקליטים "Fresh Sound Records", וזכה לשבחי הביקורת.
ב-2007 החל בהקלטת הטרילוגיה "The Big Rain Trilogy", ובה האלבומים "After The Big Rain" שיצא ב-2007, "Flood" ‏ ו-"Seven", שיצאו שניהם ב-2008. 
עוד באותה שנה, 2007, הופיע כהן בסרטו של רידלי סקוט "אמריקן גנגסטר" (באחד מרגעי השיא של הסרט, מלווה נגינת החצוצרה של כהן את דנזל וושינגטון כאשר הוא יורה ברחוב).
ביוגרפיה > תקופת ECM

בשנת 2016 החל פרק חשוב ומשמעותי בקריירה המקצועית של כהן, כשהוציא את אלבומו השמיני, "Into The Silence", בחברת התקליטים ECM. את הלחנים לאלבום כתב כהן מספר חודשים לאחר מות אביו והוא מוקדש לו. יחד עם כהן משתתפים באלבום יונתן אבישי (פסנתר), אריק רביס (בס)(אנ') ונאשיט וייטס (תופים)(אנ'). שנה לאחר מכן, ב-2017, הוציא כהן אלבום נוסף בחברת ECM, הפעם בהרכב של הרביעייה שלו, "Cross My Palm With Silver".
בשנת 2019 יצא בפעם הראשונה, אחרי חברות משותפת של שנים רבות, אלבום דואט שלו עם יונתן אבישי, "Playing the Room", שהוקלט ב-Auditorio Stelio Molo RSI, בלוגאנו.
בשנת 2020 הוציא כהן את אלבומו הרביעי ב-ECM,‏ "Big Vicious". בשונה מאלבומיו הקודמים, באלבום הזה מנגנים לצידו של כהן גם שני מתופפים ושני גיטריסטים וחוץ מג'אז מסורתי יש בו שילוב של מוזיקת רוק, פסיכדליה, גרוב ופאנק. אחד הקטעים באלבום נקרא "King Kutner ("קוטנר המלך"), במחווה לשדרן הרדיו יואב קוטנר, שגם אירח אותם לג'אם בתוכנית הרדיו שלו בגל"צ. קטע נוסף הוא גרסת קאבר לשיר "Teardrop" של ההרכב הבריטי מאסיב אטאק. חברי ההרכב (הנקרא גם הוא ביג וישס, Big Vicious), המלווים את כהן מספר שנים בהופעות בישראל וגם בהקלטת האלבום הם: יונתן אלבלק ועוזי פיינרמן (גיטרות), זיו רביץ ואביב כהן (תופים).
אלבומו החמישי, "Naked Truth", שוב בהרכב הרביעייה, יצא בשנת 2022. האלבום, המורכב מסוויטה בת שמונה חלקים, מסתיים בקטע דיקלום באנגלית (בקולו של כהן) לשיר בשם "Departure" ("פרידה") של המשוררת זלדה. עם יציאתו זכה האלבום לביקורות מאוד מחמיאות שהתפרסמו בתקשורת באירופה, ואף כאלבום החודש בג'אז ב
גרדיאן הבריטי.
באוקטובר 2024, יצא בחברת התקליטים ECM אלבום נוסף של הרכב הרביעייה בהובלתו של כהן, "Ashes to Gold". האלבום, הכולל 7 קטעים, בהם גם סוויטה בת חמישה חלקים, כשם הנושא של האלבום (Ashes to Gold, Pt. 1-5), ועיבוד לקטע מהיצירה הקלאסית, "Adagio assai", של המלחין מוריס ראוול, מסתיים בקטע בשם, "The Seventh", אותו הלחינה עמליה, בתו הצעירה של אבישי (ומתייחס לאירועי השבעה באוקטובר). על תהליך העבודה, סיפר כהן, כי כתב את הסוויטה במשך שבוע בתחילת חודש נובמבר, כחודש אחרי פרוץ המלחמה, וכי החזרות וההקלטות עם הרכב הנגנים השותפים לרביעייה הסתיימו עוד באותו החודש.
ביוגרפיה > שיתופי פעולה והרכבים מוזיקליים נוספים

ב-2007 הקים כהן את ההרכב "Triveni" (מפגש שלושה נהרות קדושים בסנסקריט) עם עומר אביטל והמתופף נאשיט וייטס. במסגרת הרכב זה הוציא כהן 3 אלבומים.
כהן הוא אחיהם הצעיר של נגני כלי הנשיפה יובל כהן וענת כהן. הם מנגנים ומופיעים יחד תחת השם "שלושת הכהנים" והוציאו ארבעה אלבומים, אלבומם משותף הראשון,"3 Cohens", יצא לאור ב-2004. יחד הם מופיעים באירועים מוזיקליים מגוונים למשל פסטיבל הג'אז ירושלים.
היה חבר קבוע ב"San Francisco Jazz Collective" במשך 6 שנים, בין השנים 2009–2015.
ביוגרפיה > פעילות מוזיקלית נוספת

בשנת 2015 נבחר כהן כמנהל האמנותי של פסטיבל הג'אז הבינלאומי בירושלים, שנערך תחת חסותו של פסטיבל ישראל.
פרסים והוקרה

2012 - זוכה פרס לנדאו לאמנויות הבמה למבצע בתחום מוזיקת הג'אז
דיסקוגרפיה (רשימה חלקית) > אלבומים

The Trumpet Player‏ (Fresh Sound Records, 2003)
After the Big Rain‏ (Anzic Records, 2007)
Flood‏ (Anzic, 2008)
Seven‏ (Anzic, 2008)
Introducing Triveni‏ (Anzic, 2010)
Triveni II‏ (Anzic, 2012)
Avishai Cohen's Triveni, Dark Nights‏ (Anzic, 2014)
Into the Silence‏ (ECM, 2016)
Cross My Palm with Silver‏ (ECM, 2017)
Big Vicious‏ (ECM, 2020)
Naked Truth‏ (ECM, 2022)
Ashes to Gold‏ (ECM, 2024)
דיסקוגרפיה (רשימה חלקית) > עם שלושת הכהנים (Cohens ‏3)

One‏ (2003)
Braid‏ (2007)
Family‏ (2011)
Tightrope‏ (2013)
דיסקוגרפיה (רשימה חלקית) > עם Third World Love

Third World Love Songs‏ (Fresh Sound, 2002)
Avanim‏ (Self, 2004)
Sketch of Tel Aviv‏ (Self+Small's, 2006)
New Blues‏ (Anzic, 2008)
Songs and Portraits‏ (Anzic, 2012)
דיסקוגרפיה (רשימה חלקית) > עם יונתן אבישי

Playing the Room, with Yonathan Avishai‏ (ECM, 2019)
דיסקוגרפיה (רשימה חלקית) > הקלטות נוספת בהם השתתף

ערב ערב - שלום חנוך (1997)
אולארצ'יק ג'אז - אלון אולארצ'יק (1999)
מנועים שקטים - אסף אמדורסקי (1999)
געגוע - יהודית רביץ (2000)
עוד סיפור - יוני רכטר (2002)
ריקוד ירח - גידי גוב (2003)
Fire - סיון טלמור (2016)
הערות שוליים

↑  מערכת nrg, חברים לנשק: תחנות תרבות עם אבישי כהן, באתר nrg‏, 21 בפברואר 2016
↑  גלעד רייך, ‏אנחנו על הבמה, איך הפך אלי דג'יברי בגיל 22 לסקספוניסט קבוע בהרכב של הרבי הנקוק האגדי, באתר גלובס, 2 באוקטובר 2003
↑  שלום חנוך, בלעדי: החדש של שלום חנוך להאזנה מלאה, באתר ynet, 16 במרץ 2012
↑  1997 Thelonious Monk Institute of Jazz International Trumpet Competition, באתר Herbie Hancock Institute of Jazz
↑  בן שלו, בין שלושה נהרות קדושים, באתר הארץ, 25 בדצמבר 2007
↑  אסף אמדורסקי נזכר ב-15 דקות יקרות במיוחד, באתר ynet, 15 ביוני 2017
↑  דף האלבום Third World Love Songs, באתר חברת התקליטים Fresh Sound Records
↑  יואב קוטנר, ‏אנחנו העולם (השלישי), באתר גלובס, 5 באוגוסט 2004
↑  בעז פוליטי, ‏Third world love - אהבה ממבט ראשון, באתר מסע אחר
↑  דף האלבום The Trumpet Player, באתר חברת התקליטים Fresh Sound Records
↑  על האלבום After The Big Rain, באתר allaboutjazz.com‏, 18 ביולי 2007
↑  על האלבום Flood, באתר somethingelsereviews.com‏, 9 בינואר 2009
↑  ביקורת:  בן שלו, החצוצרן אבישי כהן כובש עוד פסגה, באתר הארץ, 17 בפברואר 2016
↑  דף האלבום Into The Silence, באתר חברת התקליטים ECM
↑  דף האלבום Cross My Palm With Silver, באתר חברת התקליטים ECM
↑  על האלבום Cross My Palm With Silver, באתר allaboutjazz.com‏, 28 באפריל 2007
↑  יותם זיו, ‏אחרי שכבשו את פסגת הג'אז העולמית: אבישי כהן ויונתן אבישי חוזרים להופיע בישראל, באתר מעריב אונליין, 3 בדצמבר 2020
↑  דף האלבום Playing the Room, באתר חברת התקליטים ECM
↑   Avishai Cohen Big Vicious - Teardrop, סרטון  באתר יוטיוב, 2020
↑  דף האלבום Big Vicious, באתר חברת התקליטים ECM
↑  יותם זיו, "רוצה לשלוט בחצוצרה כדי שהמוזיקה תשרת אותי רגשית", באתר הארץ, 10 במאי 2019
↑  דף האלבום Naked Truth, באתר חברת התקליטים ECM
↑  ביקורת על האלבום Naked Truth, באתר יוסמיוזיק, 3 במרץ 2022
↑  ביקורת על האלבום Naked Truth, באתר theguardian.com,‏ 18 בפברואר 2022
↑  דף האלבום Ashes to Gold, באתר חברת ECM
Jazz Album Review: Avishai Cohen’s “Ashes to Gold” — A Lyrical Response to Tragedy, The Arts Fuse, ‏25 באוקטובר 2024 (באנגלית)
↑  בן שלו, על שלושה אחים, באתר הארץ, 22 במרץ 2004
↑  יובל אראל‏, האחים כהן, בבלוג של יובל אראל, מגזין מוזיקה ותרבות, 16 בדצמבר 2018
↑  Meet the SFJAZZ Brass Section, באתר downbeat.com
↑  חדש: פסטיבל ג'אז בינלאומי בירושלים, באתר הבמה, 28 באוקטובר 2015
↑  מרב יודילוביץ', הוכרזו זוכי פרס לנדאו לאמנויות הבמה, באתר ynet, 24 באוקטובר 2012
↑  בן שלו, אבישי כהן פותח את הפה, באתר הארץ, 7 במאי 2009
↑  ביקורת:  בן שלו, התרגיל בספונטניות של אבישי כהן, באתר הארץ, 2 בדצמבר 2014
| --- | --- |
בקרת זהויות :  NLI: 987007511499305171  BnF: cb16508540d (data)  GND: 1093853263  ISNI: 0000 0001 2001 3050  LCCN: no2003113585  MusicBrainz: a9adebe6-3436-4746-bc76-3623e66f6e76  SUDOC: 196343763  VIAF: 171046587   WorldCat (עם VIAF): 171046587
פריטה על גיטרה

.
נער פורט על גיטרה, פסל ברונזה של הפסלת אורסולה מלבין בגן הפסלים בחיפה
גיטרה קלאסית
פריטה היא נגינה בכלי מיתר באמצעות הרטטת מיתריו. בעת שבעזרת יד שמאל הנגן חוסם את המיתרים בסריגים הרלוונטיים, ידו הימנית פורטת עליהם. בגיטרה, הפריטות מבוצעות בעזרת האצבעות, הציפורניים, או בעזרת מפרט. הגיוון הגדול שבצורות הפריטה השונות, מתורגם מעשית לגיוון בצליל. זאת אומרת, שאותו אקורד יכול להיות מנוגן בכמה וכמה צורות, ובכל פעם זה יישמע אחרת, למרות העובדה כי מדובר באותם תווים בדיוק.
סוגי פריטות

כאמור, קיימות כמה וכמה צורות שונות לפרוט על הגיטרה. לכל פריטה יש גוון צליל משלה. לרוב, יצירה משלבת בתוכה מספר סוגי פריטות, תכונה ההופכת את היצירה למגוונת ועשירה יותר.
סוגי פריטות > סוגי פריטות בגיטרה קלאסית

תווים בודדים: הרטטה של מיתר אחד כל פעם בעת ניגון סולו או בעת פירוק אקורד. בדרך כלל, כשאומרים "פריטה" לא מתכוונים לדרך ניגון זו, אלא לנגינה על מספר מיתרים בו זמנית.
פריטה בו זמנית על מספר מיתרים: מספר מיתרים מורטטים בו זמנית, כאשר כל מיתר מורטט על ידי אצבע אחרת. אופן פריטה זה גורם לכך שכל התווים נשמעים בדיוק באותו הזמן ויוצרים הרמוניה. זוהי הדרך הכי רגילה ו"יבשה" לנגן מספר תווים בו זמנית.
פירוק אקורד - ארפג'יו (arpeggio): גם כאן כל מיתר מרטט על ידי אצבע אחרת, אלא שהפעם הפריטה לא מתבצעת ממש בבת אחת, אלא נעשית בצורה "גלית", כך שכל מיתר מרטט זמן קצוב אחרי המיתר שמעליו. פריטה זו יוצרת צליל גלי ועדין, אשר מתאים ליצירות מלודיות ועדינות.
פריטה כלפי מטה בעזרת האגודל: גם כאן כל מיתר מרטט אחרי המיתר שמעליו אך בדרך כלל לאחר חלקיק שנייה (תלוי במהירות הפריטה), מה שגורם לצליל עדין, אך כאן, בניגוד לארפג'ו, לא קיים הנופך הגלי.
פריטה בעזרת הציפורניים: בפריטה מסוג זה, אמנם המיתרים לא מרטטים בדיוק באותו זמן, אך כיוון שפריטה זו חייבת להיעשות במהירות רבה, התחושה היא כאילו כל המיתרים נוגנו בדיוק באותו זמן, אם כי נשמע מעין דגש על המיתר האחרון אליו הגיע האצבע (מיתר 1, אם הפריטה היא כלפי מטה, או מיתר 6, במקרה שהפריטה היא כלפי מעלה). לפריטה בעזרת הציפורניים יש צליל רב יותר, וגס יותר מפריטה בעזרת האצבעות עצמן. משתמשים בפריטה זו ביצירות טכניות, ובעיקר בפלמנקו ובמוזיקה ספרדית ולטינית.
פריטה חסומה: פריטה כלפי מטה בעזרת הציפורניים, ומיד אחרי כן חסימת המיתרים בעזרת צד כף יד ימין. פריטה זו יוצרת צליל קטוע, והיא מקובלת מאוד במוזיקה רוסית.
ראסגיאדו (rasgueado): רסגיאדו הוא סוג מיוחד ומורכב של פריטה בציפורניים. בעוד שבפריטה רגילה בעזרת הציפורניים משתמשים באצבע אחת, או שתיים בו זמנית לכל היותר, בראסגיאדו הנגן ישתמש בכל ארבע האצבעות בכף יד ימין (אצבע, אמה, קמיצה וזרת), אשר יורדות לאורך המיתרים אחת אחרי השנייה במהירות. לפריטה מסוג זה יש צליל מאוד חזק, עשיר ומרשים. גם בראסגיאדו משתמשים ביצירות טכניות של פלמנקו ומוזיקה ספרדית.
אפאיינדו (apoyando): זהו שמה של טכניקת הנגינה על מיתרים בודדים המקובלת בפלמנקו. כאן, בניגוד לסגנונות אחרים, הנגן שומר על אצבעותיו ישרות בעת ניגון על מיתרי הסולו, ומשתמש בציפורניים בניגון על מיתרי הבס (בניגוד לשימוש באצבע עצמה בסגנונות אחרים). שיטה זו יוצרת צליל מאוד חזק, כיאה לפלמנקו. שיטת הניגון עם אצבעות ישרות אומצה יותר מאוחר על ידי רוב נגני הבס.
סוגי פריטות > פריטות של גיטרה חשמלית

פריטה באמצעות מפרט : בשל אופי טכניקת הנגינה בגיטרה חשמלית, אשר מתאפיינת בדרך כלל במהירות מאוד גבוהה ומורכבת לרוב מתווים בודדים, הנגן לא משתמש באצבעותיו ובציפורניו, אלא במפרט. השיטה המקובלת והנפוצה ביותר כיום לשימוש במפרט היא פריטה לסירוגין (alternate picking) - פריטה למטה ולמעלה לסירוגין על פי הפעמות בתיבה. שיטה זו מאפשרת נגינה מהירה בהרבה מאשר ניגון כל התווים באותו צד של המפרט.
סוויפ פיקינג: נגינה מהירה במיוחד של תבניות תווים על ידי החלקת המפרט על גבי מספר מיתרים.
ראו גם

פינגר סטייל
פיציקטו
איוואן גורמיקין

איוואן גורמיקין, (ברוסית: Иван Логгинович Горемыкин‏; 27 באוקטובר 1839 - 11 בדצמבר 1917 (התאריכים לפי הלוח היוליאני) היה מדינאי רוסי, ראש הממשלה של האימפריה הרוסית בשנת 1906 ובשנים 1914–1916.
ביוגרפיה

איוואן גורמיקין נולד בכפר בגוברניית נובגורוד באחוזה משפחתית. בשנת 1860 סיים לימודי משפטים והחל לעבוד בשרות הממשלתי. לאחר תקופה קצרה הועבר לפולין הקונגרסאית שהייתה אז חלק מהאימפריה הרוסית וכיהן שם במספר תפקידים. בשנת 1882 הוחזר לסנקט פטרבורג. בכל התפקידים גורמיקין היה קשור לטיפול באיכרים. בשנת 1891 מונה גורמיקין לסגן שר המשפטים והופקד על עריכת קובץ שירכז את החוקים ואת הנחיות הממשל בנושא האיכרים. בשנת 1895 מונה גורמיקין לשר הפנים. לגורמיקין היה מוניטין של שומר חוק ולכן עם מינויו לשר הפנים הייתה ציפייה שפקידי המשרד יקפידו יותר על תפקוד בהתאם לחוק בלבד. בשנת 1899 פרש מתפקידו לאחר שהצעת הרפורמה בתחום הממשל המקומי שהוא רצה לקדם לא קיבלה את אישור הצאר. הוא מונה למועצה המדינית.
ב-22 באפריל 1906 התמנה גורמיקין לראש הממשלה במקומו של סרגיי ויטה. כל תקופת כהונתו גורמיקין היה עסוק במאבקי כוח עם הדומה הראשונה מכיוון שהוא התנגד לכך ששרים יהיו אחראים כלפי דומה, והיה נגד רפורמות רדיקליות שהיו מוצעות על ידי חברי הדומה. ב-8 ביולי 1906 לאחר כ-3 חודשים בתפקיד, הוא הוחלף על ידי פיוטר סטוליפין.
בפברואר 1914 גורמיקין מונה בפעם השנייה לתפקיד ראש הממשלה וכיהן בתפקיד זה עד לפברואר 1916. בתקופה כהונתו השנייה כראש הממשלה הוא המשיך במאבקי כוח עם דומה. השקפת עולמו לא התאימה למציאות הרוסית לאחר הקמת הדומה ופעילותו הייתה תחת ביקורת מתמדת מצד הדומה ומהפכנים. כאשר הצאר החליט לקחת על עצמו פיקוד על הצבא, גורמיקין ביקש להתפטר.
בשנת 1915 הוענק לו עיטור אנדריי הקדוש, העיטור הגבוה באימפריה. הוא קודם לדרגת "יועץ הסודי בפועל מדרגה ראשונה". זו הייתה הדרגה הגבוהה ביותר בשרות המדינה (מקבילה לפילדמרשל בצבא), ובשנות קיומה של האימפריה הרוסית רק 13 אנשים קודמו לדרגה זו.
לאחר מהפכת פברואר גורמיקין נעצר, אך במאי 1917 שוחרר עקב גילו המופלג. הוא נרצח ביחד עם משפחתו בסוצ'י, במהלך שוד מזוין.
Be the One

"Be the One" הוא שיר של הזמרת-יוצרת האנגלייה דואה ליפה, מתוך אלבום הבכורה שלה, Dua Lipa‏ (2017). השיר נכתב על ידי לוסי טיילור, ג'ק טרנט ודיגיטל פארם אנימלס, כשהאחרון מבין השלושה גם הפיק אותו. הם כתבו את זה על מערכת יחסים שטיילור הייתה בה ונתנו את השיר לליפה, שבמקור לא רצתה להקליט אותו.
השיר הופץ דרך דואה לימיטד להורדה דיגיטלית והזרמת מוזיקה ב-30 באוקטובר 2015. "Be the One" זכה לתשומת לב מוגבלת באותה התקופה מכיוון, אך בהמשך הפך ללהיט רדום.
רקע וכתיבה

"Be the One" נכתב על ידי לוסי טיילור, דיגיטל פארם אנימלס וג'ק טרנט. הם כתבו את זה על התקשורת השגויה במערכת היחסים שבה הייתה טיילור באותה התקופה. טיילור השמיעה לליפה את השיר והציעה לה להקליט אותו, לפני שליפה תוציא מוזיקה כלשהי. מבחינה מוזיקלית, "Be the One" הוא שיר פופ, יורופופ וסינת'פופ.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-460 מיליון השמעות.
וידאו קליפ

את הקליפ של "Be the One" ביימה ניקול נודלנד, שהייתה גם במאית הקליפ של "New Love". בעקבות צילומי הקליפ של "Love New" בלוס אנג'לס, ליפה החליטה לנסות ליצור אותו מחדש עם הקליפ של "Be the One". היא הצהירה בהמשך, שאת הקליפ צילמו במקומות שהיא אהבה להסתובב בהם.
נכון לאוקטובר 2021, מונה הצפיות של הקליפ עומד על למעלה מ-525 מיליון צפיות.